**Písomná informácia pre používateľa**

**Mucoplant sirup proti kašľu** **so skorocelom a medom**

sirup

kvapalný extrakt listu skorocelu kopijovitého

**Pozorne si prečítajte celú písomnú informáciu predtým, ako začnete užívať** **tento liek, pretože obsahuje pre vás dôležité informácie.**

Vždy užívajte tento liek presne tak, ako je to uvedené v tejto písomnej informácii alebo ako vám povedal váš lekár alebo lekárnik.

1. Túto písomnú informáciu si uschovajte. Možno bude potrebné, aby ste si ju znovu prečítali.
2. Ak potrebujete ďalšie informácie alebo radu, obráťte sa na svojho lekárnika.
3. Ak sa u vás vyskytne akýkoľvek vedľajší účinok, obráťte sa na lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.
* Ak sa do 7 dní nebudete cítiť lepšie alebo sa budete cítiť horšie, musíte sa obrátiť na lekára.

**V tejto písomnej informácii sa dozviete**:

1. Čo je Mucoplant sirup proti kašľu so skorocelom a medom a na čo sa používa
2. Čo potrebujete vedieť predtým, ako užijete Mucoplant sirup proti kašľu so skorocelom a medom
3. Ako užívať Mucoplant sirup proti kašľu so skorocelom a medom
4. Možné vedľajšie účinky
5. Ako uchovávať Mucoplant sirup proti kašľu so skorocelom a medom
6. Obsah balenia a ďalšie informácie

**1. Čo je Mucoplant sirup proti kašľu so skorocelom a medom a na čo sa používa**

Mucoplant sirup proti kašľu so skorocelom a medom je tradičný rastlinný liek určený na indikácie overené výhradne dlhodobým používaním.

Mucoplant sirup proti kašľu so skorocelom a medom sa používa na symptomatickú liečbu (liečbu príznakov) pri podráždení oblasti ústnej dutiny alebo hltanu s pridruženým suchým kašľom.

**2. Čo potrebujete vedieť predtým, ako užijete Mucoplant sirup proti kašľu so skorocelom a medom**

**Neužívajte Mucoplant sirup proti kašľu** **so skorocelom a medom**

* ak ste alergický na kvapalný extrakt listu skorocelu kopijovitého (*Plantago lanceolata L., folium s.l.*) alebo na ktorúkoľvek z ďalších zložiek tohto lieku (uvedených v časti 6).

**Upozornenia a opatrenia**

Predtým, ako začnete užívaťMucoplant sirup proti kašľuso skorocelom a medom, obráťte sa na svojho lekára alebo lekárnika.

Ak sa v priebehu užívania tohto lieku objaví dýchavičnosť, horúčka alebo žltozelený hustý hlien, konzultujte to so svojim lekárom.

**Deti a dospievajúci**

Použitie u detí vo veku do 3 rokov sa neodporúča kvôli chýbajúcim údajom o účinnosti a bezpečnosti.

**Iné lieky a Mucoplant sirup proti kašľu so skorocelom a medom**

Ak teraz užívate alebo ste v poslednom čase užívali, či práve budete užívať ďalšie lieky, vrátane liekov, ktorých výdaj nie je viazaný na lekársky predpis, povedzte to svojmu lekárovi alebo lekárnikovi.

**Tehotenstvo a dojčenie**

Ak ste tehotná alebo dojčíte, ak si myslíte, že ste tehotná alebo ak plánujete otehotnieť, poraďte sa so svojím lekárom alebo lekárnikom predtým, ako začnete užívať tento liek.

Kvôli nedostatočným údajom sa užívanie počas tehotenstva a dojčenia neodporúča.

**Vedenie vozidiel a obsluha strojov**

Neuskutočnili sa žiadne štúdie na ovplyvnenie schopnosti viesť vozidlá a obsluhovať stroje.

**Mucoplant sirup proti kašľu so skorocelom a medom obsahuje alkohol (etanol), glukózu, fruktózu a sacharózu.**

Tento liek obsahuje 13 mg etanolu (alkohol) v 1 ml, čo zodpovedá 11 mg/g.

Množstvo v 15 ml tohto lieku zodpovedá menej ako 6 ml piva alebo 3 ml vína. Množstvo v 5 ml tohto lieku zodpovedá menej ako 2 ml piva alebo 1 ml vína. Množstvo v 2,5 ml tohto lieku zodpovedá menej ako 1 ml piva alebo 1 ml vína. Malé množstvo alkoholu v tomto lieku nemá žiadny pozorovateľný vplyv.

Tento liek obsahuje glukózu, fruktózu a sacharózu (vo forme sirupu z repného cukru, invertného cukrového sirupu, medu). Obsahuje 2,8 g glukózy, 2,7 g fruktózy a 4,3 g sacharózy v jednej dávke (15 ml).

Ak vám váš lekár povedal, že neznášate niektoré cukry, kontaktujte svojho lekára pred užitím tohto lieku.

Ak vám (alebo vášmu dieťaťu) lekár povedal, že neznášate niektoré cukry, alebo ak vám bola diagnostikovaná dedičná neznášanlivosť fruktózy (skratka HFI, z anglického hereditary fructose intolerance), zriedkavé genetické ochorenie, pri ktorom človek nedokáže spracovať fruktózu, obráťte sa na svojho lekára predtým, ako vy (alebo vaše dieťa) užijete alebo dostanete tento liek.

**3. Ako užívať Mucoplant sirup proti kašľu so skorocelom a medom**

Vždy užívajte tento liek presne tak, ako je to uvedené v tejto písomnej informácii alebo ako vám povedal váš lekár alebo lekárnik. Ak si nie ste niečím istý, overte si to u svojho lekára alebo lekárnika.

Dospievajúci vo veku 12-18 rokov, dospelí a starší pacienti užívajú 4 až 6 dávok (každá asi 15 ml) počas dňa v rovnakých intervaloch.

**Použitie u detí**

Deti od 6 do 11 rokov 4 až 6 dávok (každá asi 5 ml) v rovnakých intervaloch.

Deti od 3 do 5 rokov 4 až 6 dávok (každá asi 2,5 ml ) v rovnakých intervaloch.

U detí do troch rokov sa užívanie neodporúča.

Pre správne dávkovanie použite priloženú odmerku.

Mucoplant sirup proti kašľu so skorocelom a medom sa môže podávať nezriedený.

**Dĺžka užívania tohto lieku**

Ak príznaky ochorenia pri užívaní tohto lieku pretrvávajú dlhšie ako týždeň, je potrebné konzultovať to s lekárom.

**Ak užijete viac** **Mucoplant sirupu proti kašľu** **so skorocelom a medom, ako máte**

Neboli hlásené žiadne prípady predávkovania.

Ak ste užili viacMucoplant sirupu proti kašľu so skorocelom a medom ako ste mali, konzultujte to s lekárom alebo lekárnikom.

**Ak zabudnete užiť** **Mucoplant sirup proti kašľu** **so skorocelom a medom**

Neužívajte dvojnásobnú dávku, ale pokračujte užitím až vašej ďalšej dávky.

Ak máte akékoľvek ďalšie otázky týkajúce sa použitia tohto lieku, opýtajte sa svojho lekára alebo lekárnika.

1. **Možné vedľajšie účinky**

Tak ako všetky lieky, aj tento liekmôže spôsobovať vedľajšie účinky, hoci sa neprejavia u každého.

Doposiaľ nie sú známe vedľajšie účinky.

**Hlásenie vedľajších účinkov**

Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v [Prílohe V](http://www.ema.europa.eu/docs/en_GB/document_library/Template_or_form/2013/03/WC500139752.doc). Hlásením vedľajších účinkov môžete prispieť k získaniu ďalších informácií o bezpečnosti tohto lieku.

**5. Ako uchovávať Mucoplant sirup proti kašľu so skorocelom a medom**

Tento liek uchovávajte mimo dohľadu a dosahu detí.

Nepoužívajte tento liek po dátume exspirácie, ktorý je uvedený na dne škatuľky a na fľaštičke po „EXP:“. Dátum exspirácie sa vzťahuje na posledný deň v danom mesiaci.

Uchovávajte pri teplote do 25 °C.

Po prvom otvorení spotrebujte tento liek do 1 mesiaca.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.

**6. Obsah balenia a ďalšie informácie**

**Čo Mucoplant sirup proti kašľu so skorocelom a medom obsahuje**

- Liečivo je kvapalný extrakt listu skorocelu kopijovitého (1:1) (*Plantago lanceolata* *L.,* *folium* *s.l.*), extrakčné činidlo: etanol 20 % (m/m)

* Pomocné látky: sirup z repného cukru (glukóza, fruktóza, sacharóza), invertný cukrový sirup (glukóza, fruktóza, sacharóza), čistená voda, med (glukóza, fruktóza, sacharóza), sorbát draselný,

silica mäty piepornej.

**Ako vyzerá Mucoplant sirup proti kašľu so skorocelom a medom a obsah balenia**

Sirup hnedej farby vo fľaštičke z hnedého skla s etiketou, písomná informácia pre používateľa, papierová škatuľka, odmerka.

Veľkosť balenia: 100 ml, 250 ml. Na trh nemusia byť uvedené všetky veľkosti balenia.

**Držiteľ rozhodnutia o registrácii a výrobca**

Dr. Theiss Naturwaren GmbH, Michelinstr. 10, 66424 Homburg, Nemecko

**Táto písomná informácia bola naposledy aktualizovaná novembri 2020.**